Անկախ ամերիկյան ուղղաթիռների անցած ճանապարհից, փաստ է, որ դրանք այժմ ադրբեջանական բանակում առկա են: Փաստ է նաեւ, որ դրանք օգտագործվելու են Հայաստանի դեմ, ինչպես և Ադրբեջանի բոլոր զինատեսակները, բացառությամբ, թերեւս, ռազմածովային ուժերի: Առաջիկա զորավարժությունը, բնականաբար, նույնպես ուղղված է Հայկական բանակի դեմ: Դրա մասին են խոսում թե՛ զորավարժության ընթացքում խաղարկվող՝ «պայմանական հակառակորդի» թիրախների ուղղությամբ կրակային հարվածներ հասցնելու եւ «օկուպացված տարածքներն ազատելու» նպատակով լայնամասշտաբ հարձակողական գործողություններ անցկացնելու սցենարները, թե՛ զորավարժությունների անցկացման «լեռնային-կտրտված տեղանքը»: